Évora Monte

Évora Monte (ka Évora-Monte, Évoramonte) on asula Portugalis Alentejo piirkonnas Évora ringkonnas.

2011. aastal oli selle elanike arv 569.

Asula tuntuim ajalooline objekt on 1160. aastal rajatud kindlus. Varem oli Évora Monte samanimelise valla keskuseks. 1855. aasta haldusreformiga likvideeritud vallas elas 19. sajandi alguses üle 2600 inimese. 26. mail 1834 seal sõlmitud Évora Monte lepinguga loobus Portugali kuningas Miguel I troonist ja lahkus riigist, lõpetades kuus aastat kestnud miguelistide sõjad.

Portugali asulad